Sergio Leone

**Sergio Leone**, naixito de Roma (Italia) o 3 de chinero de 1929 y muerto tamién en Roma o 30 d'abril de 1989, estió un director cinematografico, actor, productor y guionista italiano, muit conoixito por os suyos *[[spaghetti western]]*, estando asinas uno d'os directors mas conoixitos d'a Historia d'o cine. Yera fillo d'o pionero d'o cine italiano Vincenzo Leone y de l'actriz d'o cine mudo Edvige Valcarenghi (Bice Waleran).

## Primeras anyadas
Sergio Leone naixió en a ciudat de Roma, fillo d'o director cinematografico Vincenzo Leone (Roberto Roberti) y de l'actriz Edvige Valcarenghi (Bice Waleran), que heba estato actriz de cine mudo. Sindembargo, o suyo pai chocó con Benito Mussolini cuan iste le demanó a suya opinión sobre un guión cinematografico que o dictador heba escrito y o pai de Sergio Leone li donó a suya autentica opinión, de raso negativa, rematando asinas a suya carrera cinematografica.

Sergio Leone dentó muit choven en o mundo d'o cine, y con 20 anyadas estió ya actor y asistent de director en a cinta *[[Ladri di biciclette]]*, de Vittorio de Sica (1948), ta treballar luego en as prencipals produccions cinematograficas estausunidenses en Europa luego d'a Segunda Guerra Mundial, como *[[Quo vadis? (cinta de 1951)|Quo vadis?]]*, de Mervyn LeRoy (1951), *[[Helen of Troy (cinta de 1956)|Helen of Troy]]*, de Robert Wise (1956), *[[Ben-Hur (cinta de 1959)|Ben-Hur]]*, de William Wyler (1959) u *[[The Nun's Story (cinta)|The Nun's Story]]*, de Fred Zinnemann (1959).

La suya gran oportunidat, que estió l'alacez d'a suya carrera cinematografica posterior, fue cuan se li ufrió en 1959 substituyir a o director Mario Bonnard, que yera malauto, en o rodache d'a cinta *[[Gli ultimi giorni di Pompei (cinta de 1959)|Gli ultimi giorni di Pompei]]*, a on treballó con actors consagratos como Steve Reeves, Christine Kaufmann u mesmo Fernando Rey, encara que luego o suyo nombre no apareixió en os títols de creditos d'a cinta, atribuita nomás a Bonnard.

Sindembargo, se li ufrió luego dirichir a cinta *[[Il colosso di Rodi]]* (1961), que estió a suya primera labor oficial como director, y dimpués tamién substituyó a Robert Aldrich en a dirección d'a cinta *[[Sodom and Gomorrah (cinta)|Sodom and Gomorrah]]*, a on sí que apareixió con o suyo nombre en o títols de credito.

## A consagración
Asinas prencipió una carrera cinematografica muit personal, explorando o mundo d'o *[[western]]* y estando o creyador d'un subchenero nuevo, clamato peyorativament *[[spaghetti western]]*, en referencia a la cocina italiana, encara que luego superó ista connotación negativa. O *spaghetti western* teneba bellos elementos clau, fonamentals ta o suyo exito: a musica d'Ennio Morricone (amigo d'a infancia de Sergio Leone) y a fuerza interpretativa d'un allora choven actor estausunidense, Clint Eastwood, que en ixas envueltas yera un actor semi-desconoixito.

Con rodaches feitos en as rechions diserticas de Tabernas, en a provincia d'Almería, en Andalucía, Leone, Morricone y Eastwood facioron una trilochía que revitalizó o western en os anyos 1960: *[[Per un pugno di dollari]]* (1964), con Marianne Koch, Gian Maria Volontè y Wolfgang Lukschy; *[[Per qualche dollaro in più]]* (1965), con Lee van Cleef, Gian Maria Volontè, Mara Krupp y Klaus Kinski; y *[[Il buono, il brutto, il cattivo]]* (1966), con Eli Wallach, Lee van Cleef y Aldo Giuffrè. Ista trilochía, conoixida como la *[[trilochía d'o dólar]]*, ye considerata como una d'a prencipals obras d'o *western*, encara que o subchero luego decheneró con produccions europeas de baixo presupuesto de *serie B* d'atros directors filmatas a sobén tamién en Almería.

## Filmografía
### Director
* 1959: *[[Gli ultimi giorni di Pompei (cinta de 1959)|Gli ultimi giorni di Pompei]]* (no acreditato), con Steve Reeves, Christine Kaufmann y Fernando Rey.
* 1961: *[[Il colosso di Rodi]]*, con Rory Calhoun, Lea Massari, Georges Marchal y Conrado San Martín.
* 1964: *[[Per un pugno di dollari]]*, con Clint Eastwood, Marianne Koch, Gian Maria Volontè y Wolfgang Lukschy.
* 1965: *[[Per qualche dollaro in più]]*, con Clint Eastwood, Lee van Cleef, Gian Maria Volontè, Mara Krupp y Klaus Kinski.
* 1966: *[[Il buono, il brutto, il cattivo]]*, con Eli Wallach, Clint Eastwood, Lee van Cleef y Aldo Giuffrè.
* 1968: *[[C'era una volta il West]]*, con Henry Fonda, Claudia Cardinale, Jason Robards y Charles Bronson.
* 1971: *[[Giù la testa]]*, con James Coburn, Rod Steiger y Romolo Valli.
* 1984: *[[C'era una volta in America]]*, con Robert de Niro, James Woods, Elizabeth McGovern, Tuesday Weld y Treat Williams.

#### Asistent de dirección
* 1946: *[[Rigoletto (cinta)|Rigoletto]]*, de Carmine Gallone, con Tito Gobbi, Marcella Govoni y Lina Pagliughi.
* 1948: *[[Ladri di biciclette]]*, de Vittorio de Sica, con Lamberto Maggiorani, Enzo Staiola y Lianella Carell.
* 1948: *[[La leggenda di Faust]]*, de Carmine Gallone, con Italo Tajo, Nelly Corradi y Gino Mattera.
* 1949: *[[Fabiola (cinta de 1949)|Fabiola]]*, d'Alessandro Blasetti, con Michèle Morgan, Henri Vidal y Michel Simon.
* 1949: *[[Il trovatore (cinta)|Il trovatore]]*, de Carmine Gallone, con Gino Sinimberghi, Vittorina Colonnello y Antonio Salvarezza.
* 1949: *[[La forza del destino]]*, de Carmine Gallone, con Nelly Corradi, Caterina Mancini y Gino Sinimberghi.
* 1950: *[[Taxi di notte]]*, de Carmine Gallone, con Beniamino Gigli, Danielle Godet y Philippe Lemaire.
* 1950: *[[Il voto]]*, de Mario Bonnard, con Doris Duranti, Giorgio de Lullo y Maria Grazia Francia.
* 1950: *[[Il brigante Musolino]]*, de Mario Camerini, con Amedeo Nazzari y Silvana Mangano.
* 1952: *[[I tre corsari]]*, de Mario Soldati, con Ettore Manni, Marc Lawrence y Ettore Manni.
* 1952: *[[Jolanda, la figlia del Corsaro Nero (cinta de 1952)|Jolanda la figlia del corsaro nero]]*, de Mario Soldati, con May Britt, Marc Lawrence y Renato Salvatori.
* 1952: *[[Il folle di Marechiaro]]*, de Roberto Roberti, con Aldo Silvani y Polidor.
* 1953: *[[L'uomo, la bestia e la virtù (cinta)|L'uomo, la bestia e la virtù]]*, de Steno, con Totò, Orson Welles y Viviane Romance.
* 1953: *[[La tratta delle bianche]]*, de Luigi Comencini, con Silvana Pampanini, Vittorio Gassman, Eleonora Rossi Drago y Sophia Loren.
* 1953: *[[Frine, cortigiana d'Oriente]]*, de Mario Bonnard, con Elena Kleus, Pierre Cressoy y Tamara Lees.
* 1954: *[[Tradita]]*, de Mario Bonnard, con Brigitte Bardot, Pierre Cressoy y Lucia Bosé.
* 1954: *[[Questa è la vita (cinta de 1954)|Questa è la vita]]*, d'Aldo Fabrizi y Giorgio Pastina, con Turi Pandolfini, Natale Cirino, Antonio Nicotra, Myriam Bru y Totò.
* 1954: *[[Hanno rubato un tram]]*, de Mario Bonnard y Aldo Fabrizi, con Aldo Fabrizi, Carlo Campanini y Juan de Landa.
* 1955: *[[La ladra]]*, de Mario Bonnard, con Lise Bourdin, Henri Vilbert y Fausto Tozzi.
* 1956: *[[Mi permette, babbo!]]*, de Mario Bonnard, con Alberto Sordi, Aldo Fabrizi y Marisa de Leza.
* 1957: *[[Il maestro (cinta)|Il maestro]]*, d'Aldo Fabrizi, con Aldo Fabrizi, Alfredo Mayo, Mary Lamar y José Calvo.
* 1958: *[[Afrodite, dea dell'amore]]*, de Mario Bonnard, con Isabelle Corey, Anthony Steffen y Irène Tunc.
* 1959: *[[Quai des illusions]]*, d'Émile Couzinet, con Lise Bourdin y Fausto Tozzi.
* 1959: *[[Il figlio del corsaro rosso]]*, de Primo Zeglio, con Lex Barker, Silvia López y Vira Silenti.
* 1961: *[[Sodom and Gomorrah (cinta de 1962)|Sodom and Gomorrah]]*, de Robert Aldrich, con Stewart Granger, Pier Angeli, Stanley Baker y Rossana Podestà.

#### Director d'a segunda unidat
* 1951: *[[Quo vadis? (cinta de 1951)|Quo vadis?]]*, de Mervyn LeRoy, con Robert Taylor, Deborah Kerr, Leo Genn y Peter Ustinov.
* 1956: *[[Helen of Troy (cinta de 1956)|Helen of Troy]]*, de Robert Wise, con Rossana Podestà, Jacques Sernas y Cedric Hardwicke.
* 1959: *[[Ben-Hur (cinta de 1959)|Ben-Hur]]*, de William Wyler, con Charlton Heston, Jack Hawkins, Haya Harareet y Stephen Boyd.
* 1973: *[[Il mio nombre è Nessuno]]*, de Tonino Valerii, con Terence Hill, Henry Fonda y Jean Martin.

### Guionista
* 1958: *[[Afrodite, dea dell'amore]]*, de Mario Bonnard, con Isabelle Corey, Anthony Steffen y Irène Tunc.
* 1959: *[[Nel segno di Roma]]*, de Guido Brignone, con Anita Ekberg, Georges Marchal y Folco Lulli.
* 1959: *[[Gli ultimi giorni di Pompei (cinta de 1959)|Gli ultimi giorni di Pompei]]*, con Steve Reeves, Christine Kaufmann y Fernando Rey.
* 1961: *[[Le sette sfide]]*, de Primo Zeglio, con Ed Fury, Elaine Stewart y Bella Cortez.
* 1961: *[[Il colosso di Rodi]]*, con Rory Calhoun, Lea Massari, Georges Marchal y Conrado San Martín.
* 1961: *[[Romolo e Remo (cinta de 1961)|Romolo e Remo]]*, de Sergio Corbucci, con Steve Reeves, Gordon Scott, Virna Lisi y Franco Volpi.
* 1964: *[[Per un pugno di dollari]]*, con Clint Eastwood, Marianne Koch, Gian Maria Volontè y Wolfgang Lukschy.
* 1964: *[[Le verdi bandiere di Allah]]*, de Giacomo Gentilomo y Guido Zurli, con José Suárez, Linda Cristal y Cristina Gaioni.
* 1965: *[[Per qualche dollaro in più]]*, con Clint Eastwood, Lee van Cleef, Gian Maria Volontè, Mara Krupp y Klaus Kinski.
* 1966: *[[Il buono, il brutto, il cattivo]]*, con Eli Wallach, Clint Eastwood, Lee van Cleef y Aldo Giuffrè.
* 1968: *[[C'era una volta il West]]*, con Henry Fonda, Claudia Cardinale, Jason Robards y Charles Bronson.
* 1971: *[[Giù la testa]]*, con James Coburn, Rod Steiger y Romolo Valli.
* 1973: *[[Il mio nombre è Nessuno]]*, de Tonino Valerii, con Terence Hill, Henry Fonda y Jean Martin.
* 1984: *[[C'era una volta in America]]*, con Robert de Niro, James Woods, Elizabeth McGovern, Tuesday Weld y Treat Williams.
* 1986: *[[Troppo forte]]*, de Carlo Verdone, con Salvatore Aiesi, John Armstead y Luciano Bonanni.

### Actor
* 1941: *[[La bocca sulla strada]]*, de Roberto Roberti, con Armando Falconi, Carla del Poggio y Giuseppe Rinaldi.
* 1948: *[[Ladri di biciclette]]*, de Vittorio de Sica, con Lamberto Maggiorani, Enzo Staiola y Lianella Carell.
* 1952: *[[Il folle di Marechiaro]]*, de Roberto Roberti, con Aldo Silvani y Polidor.

### Productor
* 1973: *[[Il mio nombre è Nessuno]]*, de Tonino Valerii, con Terence Hill, Henry Fonda y Jean Martin.
* 1975: *[[Un genio, due compari, un pollo]]*, de Damiano Damiani, con Terence Hill, Miou-Miou, Robert Charlebois y Patrick McGoohan.
* 1978: *[[Il gatto]]*, de Luigi Comencini, con Ugo Tognazzi, Mariangela Melato y Michel Galabru.
* 1979: *[[Il giocattolo]]*, de Giuliano Montaldo, con Nino Manfredi, Marlène Jobert y Arnoldo Foà.
* 1986: *[[Troppo forte]]*, de Carlo Verdone, con Salvatore Aiesi, John Armstead y Luciano Bonanni.

## Se veiga tamién
* Cintas con guión de Sergio Leone.
* Cintas dirichidas por Sergio Leone.

## Vinclos externos
* Sergio Leone en IMDb.